बजाज-ट्रायम्फ की पार्टनरशिप में पहली मेड-इन-इंडिया बाइक, कीमत ₹2.33 लाख
बजाज ऑटो और ट्रायम्फ की पार्टनरशिप में डेवलप स्पीड 400 और स्क्रैम्बलर 400 X को आज (5 जुलाई) भारत में लॉन्च किया जाएगा। कंपनी ने 27 जून को दोनों मेड-इन-इंडिया बाइकों को लंदन में अनवील किया था।
बजाज ऑटो और ट्रायम्फ की पार्टनरशिप में डेवलप स्पीड 400 और स्क्रैम्बलर 400 X को आज (5 जुलाई) भारत में लॉन्च कर दिया गया है। कंपनी की पहली मेड-इन-इंडिया बाइक की कीमत 2.33 लाख रुपए (पेन इंडिया, एक्स-शोरूम) है।
पहले 10 हजार कस्टमर को बाइक 2.23 लाख रुपए में मिलेगी। इसके बाद स्ट्रीट फाइटर बाइक के प्राइस बढ़ जाएंगे। ये भारत में सबसे किफायती ट्रायम्फ मोटरसाइकिल है। स्क्रैम्बलर 400 X को बाद में लॉन्च किया जाएगा। कंपनी ने 27 जून को दोनों बाइकों को लंदन में अनवील किया था।
ट्रायम्फ स्पीड 400 की बुकिंग शुरू
ट्रायम्फ ने ऑफिशियल वेबसाइट पर दोनों बाइक की बुकिंग शुरू कर दी है। बायर्स 2000 रुपए में बाइक बुक कर सकते हैं, जो फुली रिफंडेबल है।
भारत में बाइक का मुकाबला BMW G 310 R (2.85 लाख रुपए), हार्ले डेविडसन की 440 X (2.29 लाख रुपए) , केटीएम ड्यूक 390 (2.97 लाख रुपए) और रॉयल इनफील्ड इंटरसेप्टर 650 (3.03 लाख रुपए) से होगा।
ट्रायम्फ स्पीड 400 और स्क्रैम्बलर 400 X: इंजन और गियरबॉक्स
ट्रायम्फ स्पीड 400 में 398.15 cc का लिक्विड-कूल्ड, 4 वाल्व, DOHC, सिंगल-सिलेंडर इंजन दिया है, जिसे 6 स्पीड मैनुअल गियरबॉक्स के साथ ट्यून किया है। यह इंजन 8,000 RPM पर 39.5 bhp का पावर और 6,500 rpm पर पीक टॉर्क जनरेट करता है।
ट्रायम्फ स्पीड 400 और स्क्रैम्बलर 400 X: हार्डवेयर और फीचर्स 
कंपनी ने दोनों बाइक को ट्यूबलर स्टील से बने हाइब्रिड स्पाइन/पैरिमीटर फ्रेम पर तैयार किया है। कंपनी का दावा किया है कि दोनों बाइक को एक डेडिकेटेड चेसिस और सस्पेंशन सेटअप के साथ तैयार किया है। स्पीड 400 के फ्रंट और रियर में 17-इंच का अलॉय व्हील और स्ट्रीट स्क्रैम्बलर 400 X के फ्रंट में 19-इंच और रियर में 17-इंच का अलॉय व्हील दिया गया है।
फीचर्स की बात करें तो दोनों बाइक में ऑल-LED लाइटिंग, स्विचेबल ट्रैक्शन कंट्रोल, डुअल-चैनल एबीएस, एक इम्मोबिलाइजर, एक असिस्ट क्लच, एक टाइप-C चार्जिंग पोर्ट और सेमी-डिजिटल इंस्ट्रूमेंटेशन दिए गए हैं। इसके साथ ही एक एनालॉग टैकोमीटर दिया गया है, जिसके बगल में स्क्रीन पर एक डिजिटल टैकोमीटर, एक गियर पोजीशन इंडिकेटर दिए गए हैं।